Μορφοποίηση υπό όρους - Όλα τα κελιά

Περιεχόμενα

# Συνθήκη - Όλα τα κελιά

Εφαρμόζει τη μορφοποίηση υπό όρους στο σύνολο κελιών που ορίζονται στην επιλεγμένη περιοχή. Η μορφοποίηση εφαρμόζεται με βάση τα περιεχόμενα ολόκληρης της περιοχής.

## Χρωματική κλίμακα

Εφαρμόζει μια χρωματική κλίμακα σε μια περιοχή που αποτελείται από την εμφάνιση μιας δίχρωμης ή τρίχρωμης διαβάθμισης σε αυτήν την περιοχή ανάλογα με την τιμή κάθε κελιού.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Μορφή - Υπό όρους - Κλίμακα χρώματος

#### Από τη διεπαφή με καρτέλες:

Επιλέξτε Αρχική σελίδα - Υπό όρους - Κλίμακα χρώματος.

#### Από τις γραμμές εργαλείων:

Κλίμακα χρώματος

### Συνθήκες

Ο υπολογισμός της χρωματικής κλίμακας εξαρτάται από 2 ή 3 συνθήκες, που ορίζονται ως εξής:

- Ελάχιστο (Μέγιστο): υπολογίζει χρησιμοποιώντας τις ελάχιστες (μέγιστες) τιμές στην περιοχή.

- Τιμή: μια σταθερή τιμή. Εισαγάγετε την τιμή στο πλαίσιο κειμένου.

- Εκατοστημόριο: Ένα εκατοστημόριο είναι καθεμία από τις 99 τιμές που διαιρούν τα ταξινομημένα δεδομένα σε 100 ίσα μέρη, έτσι ώστε κάθε μέρος να αντιπροσωπεύει το 1/100 του πληθυσμού του δείγματος. Ένα εκατοστημόριο επιστρέφει την τιμή για μια σειρά δεδομένων που πηγαίνει από τη μικρότερη στη μεγαλύτερη τιμή σε ένα σύνολο δεδομένων. Για P = 25, το εκατοστημόριο σημαίνει το πρώτο τεταρτημόριο. Το P = 50 είναι επίσης η διάμεση τιμή (MEDIAN) του συνόλου δεδομένων. Εισαγάγετε την τιμή εκατοστημόριου στο πλαίσιο κειμένου. Οι έγκυρες τιμές είναι από 0 έως 100.

- Ποσοστό: μια σταθερή τιμή που αντιπροσωπεύει το ποσοστό του ελάχιστου (μέγιστου) μήκους που ορίζεται από ελάχιστες και μέγιστες τιμές στην περιοχή. Το ελάχιστο 10% επιλέγει τις τιμές κάτω από το 10% του τμήματος [Ελάχιστο, Μέγιστο]. Το μέγιστο 80% επιλέγει τιμές πάνω από το 80% του τμήματος [Ελάχιστο, Μέγιστο]. Οι έγκυρες τιμές είναι από 0 (μηδέν) έως 100. Μην εισάγετε το σύμβολο ποσοστού (%).

- Τύπος: Μια παράσταση τύπου που ξεκινά με το σύμβολο ίσου (=) που υπολογίζει μια αριθμητική τιμή. Οι τιμές μπορεί να είναι αριθμοί, ημερομηνίες ή χρόνος. Εισαγάγετε την έκφραση του τύπου στο πλαίσιο κειμένου.

## Γραμμή δεδομένων

Η επιλογή γραμμής δεδομένων γεμίζει το κελί με συμπαγές ή βαθμωτό χρώμα που αντιστοιχεί στην αριθμητική τιμή στο κελί.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Μορφή - Υπό όρους - Γραμμή δεδομένων

#### Από τη διεπαφή με καρτέλες:

Επιλέξτε Αρχική σελίδα - Υπό όρους - Γραμμή δεδομένων.

#### Από τις γραμμές εργαλείων:

Γραμμή δεδομένων

### Συνθήκες

Ο υπολογισμός της πλήρωσης της επιφάνειας της ράβδου βασίζεται στις παρακάτω συνθήκες:

- Αυτόματα: υπολογίζει χρησιμοποιώντας τις ελάχιστες και μέγιστες τιμές στην περιοχή.

- Ελάχιστο (Μέγιστο): υπολογίζει χρησιμοποιώντας τις ελάχιστες (μέγιστες) τιμές στην περιοχή.

- Τιμή: μια σταθερή τιμή. Εισαγάγετε την τιμή στο πλαίσιο κειμένου.

- Εκατοστημόριο: Ένα εκατοστημόριο είναι καθεμία από τις 99 τιμές που διαιρούν τα ταξινομημένα δεδομένα σε 100 ίσα μέρη, έτσι ώστε κάθε μέρος να αντιπροσωπεύει το 1/100 του πληθυσμού του δείγματος. Ένα εκατοστημόριο επιστρέφει την τιμή για μια σειρά δεδομένων που πηγαίνει από τη μικρότερη στη μεγαλύτερη τιμή σε ένα σύνολο δεδομένων. Για P = 25, το εκατοστημόριο σημαίνει το πρώτο τεταρτημόριο. Το P = 50 είναι επίσης η διάμεση τιμή (MEDIAN) του συνόλου δεδομένων. Εισαγάγετε την τιμή εκατοστημόριου στο πλαίσιο κειμένου. Οι έγκυρες τιμές είναι από 0 έως 100.

- Ποσοστό: μια σταθερή τιμή που αντιπροσωπεύει το ποσοστό του ελάχιστου (μέγιστου) μήκους που ορίζεται από ελάχιστες και μέγιστες τιμές στην περιοχή. Το ελάχιστο 10% επιλέγει τις τιμές κάτω από το 10% του τμήματος [Ελάχιστο, Μέγιστο]. Το μέγιστο 80% επιλέγει τιμές πάνω από το 80% του τμήματος [Ελάχιστο, Μέγιστο]. Οι έγκυρες τιμές είναι από 0 (μηδέν) έως 100. Μην εισάγετε το σύμβολο ποσοστού (%).

- Τύπος: Μια παράσταση τύπου που ξεκινά με το σύμβολο ίσου (=) που υπολογίζει μια αριθμητική τιμή. Οι τιμές μπορεί να είναι αριθμοί, ημερομηνίες ή χρόνος. Εισαγάγετε την έκφραση του τύπου στο πλαίσιο κειμένου.

### Περισσότερες επιλογές

Ανοίγει το παράθυρο διαλόγου Γραμμή δεδομένων για να προσθέσετε λεπτομέρειες σχετικά με την εμφάνιση των γραμμών δεδομένων.

#### Τιμές εισόδου

Ίδια με τις παραπάνω συνθήκες.

#### Χρώματα γραμμής

Επιλέξτε το χρώμα για θετικές και αρνητικές τιμές.

#### Γέμισμα

- Διαβάθμιση: ορίστε μια χρωματική κλίμακα μεταξύ του χρώματος των θετικών (αρνητικών) τιμών και του λευκού.

- Χρώμα: χρησιμοποιήστε το θετικό (αρνητικό) χρώμα για ολόκληρη τη γραμμή δεδομένων, χωρίς διαβάθμιση.

#### Άξονας

Ορίστε τη θέση του κατακόρυφου άξονα για τη γραμμή δεδομένων. Οι τιμές είναι

- Αυτόματα: τοποθετήστε τον κατακόρυφο άξονα στη μέση της μέγιστης και της ελάχιστης τιμής.

- Μέση: ορίστε τον κατακόρυφο άξονα στη μέση της στήλης.

- Καμία: να μην εμφανίζει κατακόρυφο άξονα.

#### Μήκη γραμμής

Ορίζει το ελάχιστο (μέγιστο) μήκος των γραμμών δεδομένων, ως ποσοστό του πλάτους της στήλης.

#### Εμφάνιση μόνο των γραμμών

Να μην εμφανίζονται τιμές στο κελί, μόνο οι γραμμές δεδομένων.

## Σύνολο εικονιδίων

Προσθέστε ένα εικονίδιο στο κελί με βάση την τιμή που σχετίζεται με τα καθορισμένα όρια. Διατίθενται πολλά σύνολα εικονιδίων.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Μορφή - Υπό όρους - Σύνολο εικονιδίων

#### Από τη διεπαφή με καρτέλες:

Επιλέξτε Αρχική σελίδα - Υπό όρους - Σύνολο εικονιδίων.

#### Από τις γραμμές εργαλείων:

Σύνολο εικονιδίων

### Διαθέσιμα σύνολα εικονιδίων

- 3, 4 ή 5 - βέλη

- 3, 4 ή 5 - γκρίζα βέλη

- 3 - σημαίες

- 3 - φανάρια 1 και 2 (δύο διαφορετικά σχέδια)

- 3 - Χαμόγελα 1 και 2

- 3 - σύμβολα

- 4 - κύκλοι από κόκκινο σε μαύρο

- 4 ή 5 - βαθμολογίες

- 5 - τέταρτα

- 5 - πλαίσια

### Συνθήκες για τα κατώφλια

Οι συνθήκες για τον ορισμό των ορίων για κάθε εικονίδιο μπορούν να καθοριστούν ως εξής

- Τιμή: μια σταθερή τιμή. Εισαγάγετε την τιμή στο πλαίσιο κειμένου.

- Εκατοστημόριο: Ένα εκατοστημόριο είναι καθεμία από τις 99 τιμές που διαιρούν τα ταξινομημένα δεδομένα σε 100 ίσα μέρη, έτσι ώστε κάθε μέρος να αντιπροσωπεύει το 1/100 του πληθυσμού του δείγματος. Ένα εκατοστημόριο επιστρέφει την τιμή για μια σειρά δεδομένων που πηγαίνει από τη μικρότερη στη μεγαλύτερη τιμή σε ένα σύνολο δεδομένων. Για P = 25, το εκατοστημόριο σημαίνει το πρώτο τεταρτημόριο. Το P = 50 είναι επίσης η διάμεση τιμή (MEDIAN) του συνόλου δεδομένων. Εισαγάγετε την τιμή εκατοστημόριου στο πλαίσιο κειμένου. Οι έγκυρες τιμές είναι από 0 έως 100.

- Ποσοστό: μια σταθερή τιμή που αντιπροσωπεύει το ποσοστό του ελάχιστου (μέγιστου) μήκους που ορίζεται από ελάχιστες και μέγιστες τιμές στην περιοχή. Το ελάχιστο 10% επιλέγει τις τιμές κάτω από το 10% του τμήματος [Ελάχιστο, Μέγιστο]. Το μέγιστο 80% επιλέγει τιμές πάνω από το 80% του τμήματος [Ελάχιστο, Μέγιστο]. Οι έγκυρες τιμές είναι από 0 (μηδέν) έως 100. Μην εισάγετε το σύμβολο ποσοστού (%).

- Τύπος: Μια παράσταση τύπου που ξεκινά με το σύμβολο ίσου (=) που υπολογίζει μια αριθμητική τιμή. Οι τιμές μπορεί να είναι αριθμοί, ημερομηνίες ή χρόνος. Εισαγάγετε την έκφραση του τύπου στο πλαίσιο κειμένου.

Σχετικά θέματα

Μορφοποίηση υπό όρους

Τρόπος χρήσης της σελίδας μορφοποίησης υπό όρους συνόλου εικονιδίων στο TDF Wiki.

Πώς να εφαρμόσετε μια σελίδα μορφοποίησης υπό όρους χρωματικής κλίμακας στο TDF Wiki.

Παρακαλούμε, υποστηρίξτε μας!